** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 260**

(protokols Nr. 9, 98. p.)

**Par papildus finansējuma piešķiršanu investīciju projektam “Ambulances telpu vienkāršotā atjaunošana Vidzemes ielā 1, Liezērē, Liezēres pagastā, Madonas novadā”**

Madonas novada pašvaldības dome 2025. gada 30. aprīlī pieņēma lēmumu Nr. 229 (protokols Nr. 7, 55. p.) par prioritārā investīciju projekta “Ambulances telpu vienkāršota atjaunošana Vidzemes ielā 1, Liezērē, Liezēres pagastā, Madonas novadā” īstenošanu.

2025. gada 28. maijā tika parakstīts būvdarbu līgums Nr. 2.4.6/25/42 ar SIA “Erbauer group” par ēkas atjaunošanas darbu veikšanu un siltumtrases izbūvi posmā no Vidzemes ielas 3 līdz Vidzemes ielai 1, tādējādi nodrošinot atjaunotajai ēkai centralizēto siltumapgādi.

Veicot būvdarbus, būvdarbu laikā radušies papildus darbi: 1) Projektā daļu grīdas bija paredzēts slīpēt/lakot saglabājot koka dēļu segumus un daļu izbūvēt no jauna. Uzsākot grīdas segumu slīpēšanu, konstatēts ar būvuzraugu un būvuzņēmēju, ka esošo koka grīdas dēļu segumu nav iespējams saglabāt; 2) Sākotnēji nebija paredzēts, ka ēkā tiks izvietots Klientu apkalpošanas centrs, ņemot vērā šo apstākli papildus ir nepieciešams izbūvēt EL rozetes un kabeļus, lai nodrošinātu datoriekārtu darbību klientu apkalpošanas centra vajadzībām; 3) Būvdarbu laikā nojauktas esošās krāsnis, kā rezultātā konstatēts, ka pēc katra lielāka lietus, gar skursteņiem parādās darvas notecējumi. Saskaņā ar būvprojekta risinājumu, esošie skursteņi kalpos kā ventilācija, līdz ar to, lai neturpinātu ūdens iekļūt caur skursteņiem ēkā, nepieciešams uz skursteņiem uzmontēt skārda nosegcepures; 4) Atbilstoši būvprojekta risinājumam izbūvēta siltumtrase no ēkas Vidzemes ielā 3 uz ēku Vidzemes ielā 1, atbilstoši izpilduzmērījumam konstatēts, ka siltumtrases izbūves apjoms ir lielāks par 10,00 m.

Nepieciešamais finansējums papildus darbu finansēšanai ir 9 318,83 (deviņi tūkstoši trīs simti astoņpadsmit euro, 83 centi), t.sk. pievienotās vērtības nodoklis.

Noklausījusies sniegto informāciju, ņemot vērā 23.09.2025. Finanšu komitejas atzinumu, **atklāti balsojot: PAR – 18** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Apstiprināt papildus būvdarbu izmaksas SIA “Erbauer group”  līgumam Nr. 2.4.6/25/42 “Ambulances telpu vienkāršota atjaunošana Vidzemes ielā 1, Liezērē, Liezēres pagastā, Madonas novadā” par kopējo summu 9 318,83 (deviņi tūkstoši trīs simti astoņpadsmit euro, 83 centi).
2. Piešķirt finansējumu papildus būvdarbu veikšanai no Madonas novada pašvaldības 2025. gada budžeta nesadalītajiem līdzekļiem, kas ņemti no Liezēres pagasta pārvaldes 2024. gada budžeta atlikuma.

.

 Domes priekšsēdētājs A. Lungevičs

*Daiders 26361110*